
O Volapukaflens valopo! 

Liedo no memob gudiko melanalekonedis, kelis areidob un 
cilup. Pla atos nu labob fonati bundanik do melanalif e kondma* 
yegs in Ians vutropik tumyelas epasetikol, sevabo lisedis vodas 
calofik Volapuka. Samo danadu ,Arie de Jong’ amutob reidon 
bosi do dafan (,punkah’, asa panemon in Lindan Linglanik). Ko* 
somo abinon stofad pifimukol len boadabemul, kel pilagon dub 
lefads len nufed cema. Dunans patik (dafanans, iid els .punkah- 

wallahs’, ud els 
.punkah men’) 
medii jains ati= 
rons lu oks e 
ge bemiili ad 
fanon me sto* 
fad seadolanis 
dono ed ad mo* 
mofdn musakis 
u nasakis votik. 
Kanoy logon 
pa rati at po fo* 
tografot nedetik 
yela: 1870. 



Cedoy, das dafans pemodranons dub bladaparats lektinik. Ye 
Volapukans demu vodabuks konfidovik neforo ogldmons bugolia* 
nis et fandmas nutimik. Nolis nulik modik somik po dalarn Volapu* 
ka vipom valanes redakan: . u. / / j •> D ; n /J 

Hikat: ,Palmerston’ papansionom. 

Mugiyagan calofik ministera Britanik foginanadinadas. 

Yeged fa ,Jochen Wittmann’ in gased:,Bonner General-Anzeiger’; 
ini Volapuk petradutol fa .Hermann Philipps’. 


,LONDON’, 2020, gustul, 8. Hiel Palmerston: mugiyagan 
cifik ministera Britanik foginanadinadas < pepansionom. Pos 
vob plu folyelik in dun dipik kat blag#e#vietik ot vedom balda# 
pansionab in lanad lifol. Atosi tii fridel adelik anunom hiel ,Sir 
Simon McDonald’: tatasekretan cama foginanadinadas a cif 
dipadiina. „Alan in minister foginanadinadas opidon fabini 
omik, mugs obsik fe las so vemo.” 

Hikat malyelik ot licinom se lifastads piilik, eplopom ye ad 
pamanioton in el Wikipedia e ad dageton tituli: mugiyagan 
cifik ministera foginanadinadas. Biia calab ministera foginana# 
dinadas atuvon ed arektruton omi, ibinom gliban, kel ireafom 
ini nimijelop di ,London’: ,Battersea’. Panemom ma dipan 
Britanik: ,Lord Palmerston’, kel zanodii tumyel 19 ld icifom 
volareigani Britanik. Nu mugiyagan cifik ot labom topedi lonik 
di,Twitter’ (@DiploMog) labii kiipedans plu 105'000. 

Tii del 13 ld prilula ela 2016 aprimom cali okik, e ya primii 
mayul gaseds Britanik akanons nunon, das hiel Palmerston 
ifanom mugi balid oka. Tii del 26 ld yulula yela ot, hikat 
aniidranom balidnaedo ini namadazan bolita Britanik, ven 
ileadoy maifon yani famik blagik domaniima: 10 ela ,Downing 
Street’: letopat balidala. Pold amiitamoiikon omi. Tano hiel 
Palmerston apladom oki sui trids niima: 10 < on sot seada# 
straika. In toped okik di ,Twitter’ aleadom notiikon tefu jenot 
ot: „Te avilob logon naedilo utosi, kel binon po yan et.“ 

Nited oka pro yagazilaks foginik akonflitiikon omi ye ko 
domakat ela ,Downing Street’: ,Larry’. Hiel Larry, titul calofik 
kela binon ,Chief Mouser to the Cabinet’ - „mugiyagan cifik 

reiganacama” - no akanom sufodon 
letodi at fa ,Palmerston’ ya te kodii 
fomedem dipik. Komips anik 
ajenons bevii hikats bofik. Nii 
diledil plada pasleiton se niik ela 
Palmerston, tan el Larry amutom 
palekalon fa nimisanan, posa lufnt 
detik oma piviodon. No sevados, 
kuratiko kin aplopon me duinot 
dipik ad jafon piidi bosik vii hikats 
bofik. 

Ven finu mazul el ,London’ pastobon dernii peideim 
valopik di ,Corona’, el Palmerston afealotadom lii calan minis# 
tera foginanadinadas ed acanom topi de zif lii lanad. Atos 
apliton omi so vemo, das asludom ad blibon us e ad finiikon 
diini oka in minister foginanadinadas. 

Notodots nekosomik. 

balidal ,Prime Minister’ 

toped di,Twitter’ ,Twitter account’ 

kupedan follower’ (po ,Twitter’, ,Facebook’, ...) 


DOG ELAS .BASKERVILLES’. 

Fa hiel,Arthur Conan Doyle’. Petradutol fa hiel ,Oleg Temerov’. 
Tradutod papiibon bai korakots pulikfa hiel,Daniil Morozov’. 

Kapit balid (dil folid a finik). 

„Vemo fredob, das ekolkomob oli, o sior! Nem olik 
suvo labinon po maniot nema flena olik. Vemo nitedol 
obi, o sol: ,Holmes’! Tobo akanob-la speton, das labol 
fomi so lunakapiki krana u bobada#bomis sus#logake# 
vik sovemo edafomikolis. Dodol-li, if odoatob yumeti 
kapasomitik olik? Gupakopied krana olik, o hisior! 

sovuo jus ut rigik ugebidon, obinon-la voladot pro 
mused menavik alseimik. No desinob ad flaton, ab 
koefob, das desirob krani olik.” 

,Sherlock Holmes’ avinegom visitani bisarik obsik 
ad doseidon oki sui stul. 

„Jinos lii ob, o hisior! das binol vobialan po calavo# 
bod olik leigoas ob,” asagom. „Ma doat jonik olik, ito 
besteigadol zigarulis olik. No zogolos ad filidon oni!” 

Visitan asuramenom papuri e tabaki e stuniko ski# 
ladiko avilupom dini latik ini ut balid ad zigarul. Ala# 
bom doatis lunik dremol, kels amufedons vifo as logs 
nasaka. ,Holmes’ aseilom, ab logeds vifilik brefik omik 
ajoniilons obe nitedali omik tefii spikoda#kompenan 
stunabik obsik. 

„Cedob, o hisior!” asagom fino, „das aneito e donu 
adelo evisitol obi no te desinolo ad dalogon krani obik?” 

„No! o hisior! no! do fredob, das id alabob poti ad 
duinon atosi. Ekomob lti ol, o sol: ,Holmes’! bi sevob, 
das ob it no binob men plagofik, ab sovuo supiko 
ereafob ad sakad muvemo fefik e bisarik. Ob, kuipolo 
oli sevani noliktin telid po Yurop...” 

„Vo! o hisior! Dalob-li seividon: kin labon stimi ad 
binon balid?” holmes’ asakom boso stubiko. 

„Penot fa sol: ,Bertillon’ J ) vemo padigidonod fa men 
labu lualastad kuratik nolavik.” 

„Tano bo binosov-li gudikum ad dakonsalon ko 
etan?” 

„Esagob, o hisior! „fa men labii lualastad kuratik 
nolavik”. Ab dasevoy, das nek leigon la ol po plag. 
Dredob, o hisior! das nendesino ob...” 

„Te bosilo,” ,Holmes’ asagom. „Cedob, o dokan: 
.Mortimer’! das ubitolov sapo uf nenzogiko stedofiko 
okonolov obe sakadi, tefu kel neodol yufi de ob.” ■ 

Kiipet. 

x ) .Bertillon’: menavan Fransanik. Fovot ofovon 

PUN SMALIK. 

Kapit: 5. 

Aldeliko aseivob bosi nulik do planet plina, do detav usao, do 
tav. Atos ajenon go pianiko dub vods fadik seku medits omik. 

Samo tin del kilid asevedikob do 
mijenot liigadramatik tefu eleps 
, baobabs'. 

Po naed et atos id ijenon da* 
nadii jip, bi plin smalik sunado 
asakom obe (alogotom, asif dotal 
peidol iglepadon-la omi): 

„Jips voiko fidons-li bimulis? 
Vo-li?" 

„Si! Atos binon veratik." 

No asuemob, kikodo so aveutos, das jips ofidonsov bimulis. 
Ab plin smalik alaiikom: 

„Kludo fidons-li id elepis ,baobabs'?" 

Akiipaliikob plini smalik, das els ,baobabs' no abinons bimuls, 
ab bims labu geilot so gretik, as ut gliiga, ed igo if likedugomov 
ko ok lemodoti gretik leefadas, jep at tobo oploponov-la ad 
finiikon fifidi ela ,baobab' pu bala. 

Tikamagot tefu jep leefadas akoedon smilon plini smalik. 

„Omutoy6v kobopladon onis, efe bali sui bak votika..." 

Ye sapo akupetom: 

„Els ,baobabs' primo binons smaliks, bua olopioglofons." 

„Veratd! Ab kikodo vilol-li, das jips olik ofidons elis ,baobabs' 
smalik?" 

„Beno! Betikolos osi! go!" agespikom obe, asif dinads valik 
abinons kluliks. Ed amutob letobidon me tik do valikos ad sue* 
mon ito lolofiko sakadi at. 

Dido su planet plina smalik, asa su planets valik, dabinons e 
kebs frutik, e mikebs. Kludo i sids gudik kebas frutik e sids badik 
mikebas. Ye sids binons nelogamoviks. Slipons peklanedolo 
dibiko dis glun, jus bal onas oreafons ad slud ad galikon... Tano 
sid et tenukon oki pos slip e sproton — primo nekuniko — al sol 
tuigili lofidik a nendamiki. If atos tefon sprotiani rafa u rosada* 
bimula, kanoy leadon glofon oni, asa vilon. Ab if atos tefon dama* 
baplani, sotoy saplanon plani un timul ot, ku eplopoy ad dienti* 
fukon oni. Eko! su planet plina smalik dabinons sids jeikik... Ets 
binons sids elas ,baobabs'. Tail planeta pefulukon me ons. Eko! 
tefu el ,baobab': uf oprimoyov ad bejafon oni tu latiko, no plu 
omogosov ad salabukon gluni de bim at. Obeglofon planeti lolik. 
Odugimon oni me vuls oka. Ed if planet obinon tu smalik, ed if els 
,baobabs' tu modiks odabinons us, tan okoedons dabrekon oni. 

„Atos flagon de alan okdugali", plin smalik asagom obe lati* 
kumo. „Posa eklunoy oki godo, zesudosos ad leodukon kalofiko 
vali po planet oka! Zesudosos nomofiko ad muton oki ad sapla* 
non elis ,baobabs' sunado, sosus edistukoy onis de rosadabimuls; 
plans bidas bofik at vemo siimons ad od, ven binons mu yuniks. 
Vobod at noe binon vemo nautik, abi vemo fasilik." 

Ed un del seimik akonsalom obe ad tobidon, dat ukoedob da* 
vedon dasinoti gudik, kel otikodukonos atosi dies vola obik. „lf 
otavons seimupo", asagom obe, „atos okanon fruton onis. If zogoy 
vobodis anik oka latikumio, semikna atos oblinadon ditretis nonik. 
Ab if sumikos tefon elis ,baobabs', ai katastrof osuikon. Asevob 
planeti bal, ko trogan seimik alodon. Anedunon tefu bimuls kil..." 

E ma budiils plina smalik edasinob planeti trogana et. Leno 
plitos obi ad biton as tusudofan. Ab riskad elas ,baobabs' 
sevadon so nemodo, ed utan, kel epdlavegonov ad ereafonov sui 
planetul, pasufukonov riskade so veiitike, das atna eletob obe 
plaoti tefu kosom obik. Spikob: „0 cils! Prudolsos demu els 
,baobabs'I" Ebejafob ko lezil so vemik jafadi dasinota at ad 
nunedon flenis obik, das riskad dabinon, kel ya sis lunup tadon 
onis, sovuo no sevons atosi, soasa id ob no esevob biio. Lejonod 
obik vo edigadon tobidami vemik oba. Ba osakols-la obe: „Kikodo 
in buk at defons-li dasinots votik so sublimiks, as ut ko els 
,baobabs'?" Gespik obinonov vemo balugik: „Asteifob tefu atos, 
ab no akanob plopon. Ven adasinob elis ,baobabs', palanalukob 
me senal neoda dranofik." 

* 

M 

Fovot ofovon. 


Datuval do keoram. 

Eko! jenofot nitedik: cifal balid, soas el Arie de Jong, acedom, das 
odaloy Volapiiko gebon ponopi pliitik no in spod u po spikots kosomik, ab 
te po jenets nesuvik patik. Samo penet sokol joniilon atosi. 


<Penet:> 259. Ol, e no or! Studan yunik 
alik de lifayel degtelid... dalon Vpo lii* 
spikon soli: datuval < me vodil laddfik: 
ol. Kludo i nek Vpanas soton binon pa* 
nofol, if sol: datuval < liispikom Vpo 
Vpanis alik me el oil — Ye atos soton 
jenon te Volapiiko , no <po kosad> me 
natapiiks! — Nespalobov timi tu modiki, 
if ai mutobov niilogon ini liseds oba, ad 
seivon, va dalob liispikon Vpani at ud eti 
<bai dinit u baldot ona> me el ol , u va 
me el or. Volanef lolik muton donu ve* 
don baldlikum , natofikum a svistcilb 
kum\\ Tano valikos ovedon gudikum 
donu. 


259) Ol, e no ons! Studelil alik des 
lifayel balsete/id... dalom vpo. piikon 
ko s. datuval me vodil ladik ol. 
Sikod i nek vpnas sotom binon 
pano/ol, if s. datuval pukom vpo. al 
vpnis alik me oil — Yed atos sotos te 
jenon volapiiko, no me nalapuksl — 
Boliidobs timi tu modiki, if egelo 
mutobs logon in lisedis obas, al 
siikon, va dalobs piikon ko vpn. at ud et 
me ol , ud me ons. Menasvo/ lolik 
mutom denu vedon balikum, natikum 
a blodikum!! Tano valikos ovedos 
gudikum denu. 


„ Vpabled lezenodik”. 1891. Niim: 124 (prilul). Pad: 534. 




